ועדת העבודה, הרווחה והבריאות, כנסת 17, פרוטוקול מספר 189, 2007-03-13 12:00

משה שרוני: שלום, אני פותח את ישיבת ההמשך.

משה שרוני: אני רוצה לדעת מי בעד הריביזיה לגבי הפיצוי החד פעמי.

רן כהן: מי שמצביע בעד, הוא בעד לבטל את ההצעה שלי.

רן כהן: ה צ ב ע ה

רן כהן: מי שמצביע בעד, הוא בעד לבטל את ההצעה שלי.

רן כהן: ה צ ב ע ה נגד – 3 נמנעים – אין

משה שרוני: הרביזיה התקבלה.

עמיחי אילון: למרות ניסיונות נואשים להבהיר את העניין, לא כל חברי הכנסת המצביעים מבינים את העניין.

רן כהן: בעד רביזיה, זה לבטל את ההצעה שעברה במליאת הוועדה.

משה שרוני: אני עושה הצבעה שמית.

משה שרוני: שרנוי, בעד רביזיה.

משה שרוני: חה"כ רביץ נגד הרביזיה.

משה שרוני: נאדיה ח'ילו, בעד הרביזיה.

משה שרוני: חה"כ איילון, נגד.

משה שרוני: דוד אזולאי, בעד.

משה שרוני: חיים אמסלם, בעד.

משה שרוני: ליה שמטוב, בעד.

משה שרוני: את סופה לנדבר מחליף חה"כ נודלמן, שהוא בעד.

משה שרוני: אריה אלדד, בעד.

משה שרוני: רן כהן, נגד.

משה שרוני: יש רוב מוחלט, הרביזיה התקבלה.

ג'ודי וסרמן: חוזרים לדיון בסעיף 3.

איתי עצמון: מקריא סעיף 3.

משה שרוני: לי יש הצעה שנקבע שעד 75% יינתנו 50,000 שקלים, מ-75% עד 94% נכות יינתנו 100,000 שקלים, ומ-95% יינתנו 120,000 שקלים .

משה שרוני: מי בעד?

משה שרוני: כולם בעד.

איתי עצמון: מקריא סעיף 3(ב).

דורון יהודה: גם אתה וגם חברי הכנסת טוענים שהמדד פגע בקבוצות החלשות.

דורון יהודה: אנחנו מבקשים להצמיד את זה לשכר הממוצע ולא להיכנס לכל מיני חישובים.

שמעון בן יאיר: כתוב 50% מהשכר הממוצע.

משה שרוני: אנו נקבל את התיקון, שזה יהיה צמוד לשכר הממוצע במשק ולא למדד.

ג'ודי וסרמן: אנחנו בסעיף המדבר על הסכום החד פעמי.

משה שרוני: הפיצוי החד פעמי ייקבע בהתאם למדד.

משה שרוני: מי בעד סעיף 3?

משה שרוני: ה צ ב ע ה בעד – פה אחד נגד – אין נמנעים- אין סעיף 3 התקבל.

איתי עצמון: מקריא סעיף 4.

משה שרוני: אני אסביר את הסעיף.

משה שרוני: אם יש נכה פוליו עד 20% זה נמוך מאוד, ואז אנו נותנים מענק חד פעמי.

משה שרוני: מי בעד סעיף 4?

משה שרוני: ה צ ב ע ה בעד – פה אחד נגד – אין נמנעים- אין סעיף 4 התקבל

איתי עצמון: מקריא סעיף 5.

משה שרוני: מי בעד סעיף 5?

משה שרוני: ה צ ב ע ה בעד – פה אחד נגד – אין נמנעים- אין סעיף 5 התקבל

איתי עצמון: מקריא סעיף 6.

משה שרוני: מי בעד סעיף 6?

משה שרוני: ה צ ב ע ה בעד – פה אחד נגד – אין נמנעים- אין סעיף 6 התקבל.

איתי עצמון: מקריא סעיף 7.

סופה לנדבר: יש לי הסתייגות.

סופה לנדבר: אני רוצה שיהיה כתוב שוועדה רפואית תהיה רק לנפגעים חדשים.

ג'ודי וסרמן: זה מופיע בהמשך בסעיף (ג).

איתי עצמון: מקריא סעיף 7(ב)-7(ד).

סופה לנדבר: יש לנו הסתייגות.

דוד רותם: אנחנו רוצים להוסיף סעיף שיאמר:

דוד רותם: נקבעו לחולה פוליו אחוזי נכות לעניין קצבת ניידות, יראו אחוזים אלה כאחוזי נכותו לעניין חוק זה ולא תהיה עליו חובה לעבור בדיקה רפואית נוספת.

דוד רותם: אני מכניס את זה כסעיף 7(ה).

ואסל טאהא: זו הצעה טובה מאוד.

משה שרוני: זה יהיה חלק בלתי נפרד מהחוק.

משה שרוני: אני מקבל את זה.

משה שרוני: מי בעד סעיף 7 עם התופסת של סופה?

אריה אלדד: אני מבקש לקבל מהיועצת המשפטית של הוועדה הבהרה לגבי הסעיף הזה.

ג'ודי וסרמן: משמעות הסעיף היא, שלגבי חלק מהאוכלוסייה תהיינה שתי סקאלות של סעיפי ליקוי.

ג'ודי וסרמן: סקאלה אחת תהיה לפי נכות כללית, שנבדקו לפיה בעבר או ייבדקו לפיה עכשיו, וסקאלה נוספת של ניידות.

ג'ודי וסרמן: זה אומר, שאנשים שפגועים בגפיים התחתונות שנבדקו לפי הסכם הניידות, יקבלו את הסכום לפי הסכם הניידות, ואילו אוכלוסייה אחרת שהמחלה שלה היא פוסט פוליו יקבלו אחרת.

אריה אלדד: באותה מחלה עם אותם אחוזי נכות יקבלו יותר מאשר באותה מחלה עם אותם אחוזי נכות.

אריה אלדד: אני לא מבין את המשמעות.

אריה אלדד: אנו יוצרים פה שתי אוכלוסיות של חולים באותה מחלה עם אותה הגבלה.

עזמי בשארה: לא.

ג'ודי וסרמן: לגבי האוכלוסייה שמקבלת לפי הסכם ניידות, תיכנס לסקאלה של הסכם הניידות.

ג'ודי וסרמן: האוכלוסייה שאין לה נכות בגפיים התחתונות, לא תיבדק על פי הסכם הניידות.

ג'ודי וסרמן: זה פשוט לא חל עליה, ולכן היא תיבדק לפי מבחני נכות כללית.

ג'ודי וסרמן: אנחנו בעצם אומרים, שאם הם נקבעו לפי ניידות הם לא ייבדקו לפי נכות כללית.

ג'ודי וסרמן: אדם שנבדק לפי הסכם הניידות ונקבעו לו אחוזי ניידות של פחות מ-100% ויש לו מחלה פנימית או נכות בידיים והוא נבדק במבחני נכות כללית, עכשיו הנכות שלו תקבע רק על פי ניידות.

דוד רותם: לא רק.

דוד רותם: בנוסף.

עירית פדלמן: אני רוצה שיהיה ברור, שהוא יקבל לפי הגבוה מבין שניהם.

ג'ודי וסרמן: האם הכוונה שהוא יוכל לבחור בגבוה מביניהם?

רן כהן: בוודאי.

דוד רותם: לא תהיה עליו חובה.

דוד רותם: הוא יוכל להגיד, שהוא מסתפק בקצבת הניידות.

עזמי בשארה: הוא לא מסתפק בקצבת הניידות.

עזמי בשארה: עכשיו הוא כבר מקבל קצבת ניידות.

עזמי בשארה: אחוזי הנכות לפי החוק הזה יהיו לפי השכר הממוצע או לפי אחוזי הנכות הכללית.

עזמי בשארה: זה בלי קשר לקצבת הניידות.

עזמי בשארה: הגבוה מביניהם.

עזמי בשארה: עכשיו הוא יקבל אחוזים נוספים מהשכר הממוצע, או לפי אחוזי נכות כללית או לפי הסכם הניידות.

משה שרוני: מי בעד סעיף 7 כולל התוספת של חה"כ סופה לנדבר?

משה שרוני: ה צ ב ע ה בעד – פה אחד נגד – אין נמנעים- אין סעיף 7 התקבל.

עזמי בשארה: אני רציתי לשאול את גו'די למה נאמר לשנתיים כל עוד הוא לא יציב.

ג'ודי וסרמן: אנחנו רוצים להוסיף אפשרות לקבוע אחוזי נכות לנכות שהיא לא צמיתה.

איתי עצמון: מקריא סעיף 8.

סופה לנדבר: באיזה סכום המדינה תשתתף?

ג'ודי וסרמן: זה ייקבע בתקנות שיביאו לוועדה.

סופה לנדבר: זה צריך להיות כתוב.

משה שרוני: זה כתוב.

משה שרוני: מי בעד סעיף 8?

משה שרוני: ה צ ב ע ה בעד – פה אחד נגד – אין נמנעים- אין סעיף 8 התקבל.

איתי עצמון: מקריא סעיף 9.

משה שרוני: מי בעד סעיף 9?

משה שרוני: ה צ ב ע ה בעד – פה אחד נגד – אין נמנעים- אין סעיף 9 התקבל.

איתי עצמון: מקריא סעיף 10.

משה שרוני: מי בעד סעיף 10?

אברהם רביץ: על איזה תשלומים מדובר?

עזמי בשארה: על מי שקיבל פיצויים בגין אותו עניין.

אברהם רביץ: האם היה דבר כזה?

ג'ודי וסרמן: כן.

ג'ודי וסרמן: היו עשרות אנשים שהגישו תביעות וקיבלו פיצויים.

אברהם רביץ: מדובר רק על פיצויים ולא על תשלומים.

משה שרוני: רק פיצויים.

עזמי בשארה: אם לא, אז אין בעיה.

דורון יהודה: החוק הזה לא בא לפגוע בזכויות קיימות.

עזמי בשארה: זה רק פיצוי בגין הטיפול.

משה שרוני: מי בעד סעיף 10?

משה שרוני: ה צ ב ע ה בעד – פה אחד נגד – 1 נמנעים- אין סעיף 10 התקבל.

רן כהן: אני נגד.

רן כהן: אני מבקש הסתייגות, למחוק את סעיף 10(ב).

ג'ודי וסרמן: האם אתה רוצה שהוא יקבל כפל פיצוי?

רן כהן: לא, אני לא רוצה את ההתחשבנות הזאת.

איתי עצמון: מקריא סעיף 11.

משה שרוני: מי בעד סעיף 11?

משה שרוני: ה צ ב ע ה בעד – פה אחד נגד – אין נמנעים- אין סעיף 11 התקבל.

איתי עצמון: מקריא סעיף 12.

משה שרוני: מי בעד סעיף 12?

משה שרוני: ה צ ב ע ה בעד – פה אחד נגד – אין נמנעים- אין סעיף 12 התקבל.

איתי עצמון: מקריא סעיף 13.

דורון יהודה: מה הם המספרים האלה?

ג'ודי וסרמן: סעיף 297 זה גמלה בתוספת הפרשי הצמדה.

ג'ודי וסרמן: סעיף 297(ב) זה ניקוי מקדמה או תשלום אחר.

ג'ודי וסרמן: סעיף 298 זה החלטת המוסד בתביעות.

ג'ודי וסרמן: סעיף 302 מדבר על תשלום מקדמה.

רן כהן: זה הסדרים של הבקשות.

ג'ודי וסרמן: אני נתתי לחברי ועדת המשנה את כל הסעיפים.

משה שרוני: מי בעד סעיף 13?

משה שרוני: ה צ ב ע ה בעד – פה אחד נגד – אין נמנעים- אין סעיף 13 התקבל.

עמיחי אילון: אני רוצה להבין, האם לא פוגעים בזכויות?

משה שרוני: לא פוגעים.

משה שרוני: אין שום פגיעה.

רן כהן: לידיעת חברי הוועדה, סעיף 304 אומר שאם נפגע פוליו נמצא מעל 6 חודשים בחו"ל לא מגיעה לו הקצבה.

רן כהן: האם הוא מפסיק להיות חולה?

משה שרוני: מוחקים את סעיף 304.

עמיחי אילון: לפני שנייה נאמר ששום דבר לא פוגע, והנה פוגע.

עמיחי אילון: מן הפרט אל הכלל.

עמיחי אילון: כנראה שחברי ועדת המשנה שדנו בעניין לא ירדו לעומקם של דברים.

רן כהן: יש גם פגיעה באסירי פוליו בסעיף 325.

רן כהן: אם הוא בבית סוהר מגיעה לו קצבה.

משה שרוני: אבל הוא חי על חשבון המדינה.

רן כהן: אבל יש לו משפחה, יש לו רכוש.

עזמי בשארה: אלה סעיפים שבאים לגרוע.

משה שרוני: נוריד את סעיף 325.

דורון יהודה: למה נכה שנענש על ידי בית משפט לא יקבל?

עזמי בשארה: הוא מחק את הסעיף.

משה שרוני: הוא לא נענש.

משה שרוני: הוא עבר עבירה.

דורון יהודה: נכה שמקבל עונש כמו כל אזרח במדינה, לא צריך לקבל עוד עונש.

משה שרוני: אנו מבטלים את סעיפים 324 ו-325.

איתי עצמון: מקריא סעיף 14.

רן כהן: למה בראשון לנובמבר?

שמעון בן יאיר: דיברו על 3 חודשים, ופתאום זה נהייה שנה.

משה שרוני: ביטוח לאומי לא מסוגל לעמוד בזה.

רן כהן: האם אתם לא יכולים לעשות זאת תוך 3 חודשים?

עירית פדלמן: לא.

עירית פדלמן: זה תלוי במשא ומתן עם האוצר כדי לקבלת כוח אדם שיקבל את האנשים.

וילמה מאור: אבל זה רטרואקטיבי.

משה שרוני: הכל רטרואקטיבי.

משה שרוני: היא אפשר לעשות הוקוס פוקוס כשאין כלים.

רן כהן: אנו לא מכתיבים בתאריך תשובה של הביטוח הלאומי.

רן כהן: נאמר כאן שנכה לא יהיה מסוגל להגיש בקשה לפני הראשון לנובמבר.

ג'ודי וסרמן: הם לא מסוגלים לקלוט.

רן כהן: בוא נאמר הראשון לאוגוסט.

משה שרוני: בוא נאמר שהכל רטרואקטיבי מהראשון לספטמבר.

ראובן קוגן: אני לא רואה איך המוסד והמדינה עומדים בתשלומים כלשהם.

משה שרוני: לא שואלים אותך.

משה שרוני: שב בשקט.

איתי עצמון: מקריא סעיף 14(ב)-14(ג).

משה שרוני: מי בעד סעיף 14?

משה שרוני: ה צ ב ע ה בעד – פה אחד נגד – אין נמנעים- אין סעיף 14 התקבל.

ג'ודי וסרמן: אני מבקשת להפנות את חברי הוועדה בחזרה לסעיפים 1 ו-2.

ג'ודי וסרמן: נעשו כמה תיקונים.

ג'ודי וסרמן: אנחנו מציעים להוסיף את המילים: גם מי שתושב ישראלי באזור יזכה לזה לפי חוק הביטוח הלאומי.

דוד רותם: אזרח ישראלי.

עזמי בשארה: הוא תושב ישראל.

עזמי בשארה: לא חשוב איפה הוא נמצא.

ג'ודי וסרמן: זה לפי חוק הביטוח הלאומי.

ג'ודי וסרמן: דבר נוסף, גם בסעיף המטרה וגם בהגדרת נפגע פוליו אנחנו מדברים על תושב ישראל.

רן כהן: עיראק זה באזור?

משה שרוני: כן.

ג'ודי וסרמן: בסעיף המטרה הכוונה היא לתושב ישראל, שלקה בשיתוק ילדים בישראל.

ג'ודי וסרמן: מחלת הפוליו כוללת גם את המחלה הבסיסית של שיתוק הילדים, ואם אחר כך נגרמה לו תופעת הפוסט פוליו, זה יכלול גם את זה.

ג'ודי וסרמן: בודקים איפה נגרם שיתוק הילדים ולא הפוסט פוליו.

דורון יהודה: ואם אחר כך ישנה החמרת מצב?

ג'ודי וסרמן: לגבי מי שלקה בשיתוק ילדים בישראל, גם הפוסט פוליו ייחשב.

ג'ודי וסרמן: אדם שלקה בשיתוק ילדים מחוץ לישראל, לא נכלל.

משה שרוני: מי בעד כל החוק עם כל התיקונים?

משה שרוני: ה צ ב ע ה בעד – פה אחד נגד – אין נמנעים- אין החוק התקבל.

משה שרוני: צריך להכין את החוק לקריאה שנייה ושלישית.

משה שרוני: אני רוצה להודות לג'ודי, איתי ווילמה.

משה שרוני: תודה רבה, הישיבה נעולה.